stanford-oval/wikipedia huggingface dataset:
Castle (televisiosarja)

| Castle |
| --- | --- |

Tyyli:  draamakomedia poliisisarja
Kestoaika:  43 minuuttia
Luoja(t):  Andrew W. Marlowe
Pääosissa:   Nathan Fillion  Stana Katic  Susan Sullivan  Molly Quinn  Jon Huertas  Tamala Jones  Seamus Dever  Ruben Santiago-Hudson  Penny Johnson Jerald 
Alkuperämaa:   Yhdysvallat
Alkuperäiskieli:  englanti
Verkko:   ABC  Nelonen / Hero
Esitetty:   9. maaliskuuta 2009  28. huhtikuuta 2010  –  16. toukokuuta 2016
Tuotantokausia:  8
Jaksoja:  173 (luettelo jaksoista)
Tuotanto
Vastaava(t) tuottaja(t):   Andrew W. Marlowe  Rob Bowman  Armyan Bernstein  Laurie Zaks  Barry Schindel  René Echevarria  David Amann  David Grae  Rob Hanning  Terri Edda Miller  Terence Paul Winter  Alexi Hawley 
Säveltäjä(t):  Robert Duncan Kim Planert
Tuotantoyhtiö(t):   ABC Studios  Beacon Pictures  Experimental Pictures  The Barry Schindel Company  Milmar Pictures 
Aiheesta muualla
Virallinen sivusto
IMDb 
Castle on yhdysvaltalainen draamakomediasarja, jota esitettiin Yhdysvalloissa vuosina 2009–2016. Sarjan on luonut Andrew W. Marlowe ja sen tuottajina toimivat ABC Studios ja Beacon Pictures.
Castle seuraa kuuluisan rikoskirjailijan Richard Castlen (Nathan Fillion) ja NYPD:n henkirikosetsivä Kate Beckettin (Stana Katic) elämää heidän ratkoessaan erilaisia rikoksia New Yorkissa. Aluksi Beckett ei ole tästä mielissään, mutta ajan kuluessa heidän tunteensa toisiaan kohtaan lämpenevät. Yleisesti sarja keskittyy niin päähenkilöiden kehittyvään romanssiin kuin Beckettin äidin murhaajan selvittämiseen.
Suomessa sarjaa on esitetty Nelonen ja Hero-kanavilla 28. huhtikuuta 2010 lähtien.
Toukokuussa 2016 ilmoitettiin sarjan peruuttamisesta kahdeksannen tuotantokauden jälkeen.
Juoni

Castle seuraa kuuluisan rikoskirjailija Richard Castlen elämää tämän päätettyä kirjasarjansa sen päähenkilön kuolemaan. Castle pääsee NYPD:n henkirikosetsivän Kate Beckettin matkaan tutkimaan kopiomurhaajan tapauksessa, jossa murhaaja imitoi Castlen kirjoissa tapahtuneita murhia. Castle, joka kiinnostuu Beckettistä potentiaalisena hahmona uudelle kirjasarjalleen, käyttää yhteyksiään kaupunginjohtajaan ja saa luvan alkaa seurata Beckettin tiimin murhatutkimuksia. Beckett ei alun perin lämpeä Castlen idealle, mutta lopulta hyväksyy tämän osana tiiminsä tutkimuksia.
Tuotantokaudet

| Kausi | Kausi | Jaksot | Esitysajat> Alkuperäinen esitysaika | Esitysajat> Esitysaika Suomessa | DVD-julkaisu> Alue 1 | DVD-julkaisu> Alue 2 | DVD-julkaisu> Alue 4 |
| --- | --- | --- | --- | --- | --- | --- | --- |
|   | 1  | 10   | 9. maaliskuuta 2009 – 11. toukokuuta 2009   | 28. huhtikuuta 2010 – 30. kesäkuuta 2010   | 22. syyskuuta 2009  | 6. toukokuuta 2009  | 9. maaliskuuta 2009 |
|   | 2  | 24  | 21. syyskuuta 2009 – 17. toukokuuta 2010   | 25. lokakuuta 2010 – 3. huhtikuuta 2011   | 21. syyskuuta 2010   | 24. maaliskuuta 2011   | 1. joulukuuta 2010 |
|   | 3  | 24   | 20. syyskuuta 2010  – 16. toukokuuta 2011   | 18. kesäkuuta 2014 – 26. marraskuuta 2014   | 20. syyskuuta 2011   | 6. elokuuta 2012   | 12. lokakuuta 2011 |
|   | 4  | 23   | 19. syyskuuta 2011 – 7. toukokuuta 2012   | 3. joulukuuta 2014 – 7. toukokuuta 2015   | 21. syyskuuta 2012   | 14. marraskuuta 2012   | 14. marraskuuta 2012 |
|   | 5  | 24   | 24. syyskuuta 2012 – 13. toukokuuta 2013   | 14. toukokuuta 2015 – 22. lokakuuta 2015   | 10. syyskuuta 2013   | 11. marraskuuta 2013   | 6. marraskuuta 2013 |
|   | 6  | 23   | 23. syyskuuta 2013 – 12. toukokuuta 2014   | 20. huhtikuuta 2016 – 30. toukokuuta 2016   |   |   |  |
|   | 7  | 23   | 23. syyskuuta 2013 – 11. toukokuuta 2015   | 15. helmikuuta 2017 – 27. maaliskuuta 2017   |   |   |  |
|   | 8  | 22   | 23. syyskuuta 2013 – 16. toukokuuta 2016   |   |   |   |  |
Romaanit

Sarjan päähenkilö Richard Castle kirjoittaa sarjassa kirjan Heat Wave. ABC julkaisi sen oheistuotteena oikeana kirjana "Richard Castlen" kirjoittamana. ABC julkaisi romaanista puolet pieninä osina viikon välein nettisivustollaan. Valmis romaani julkaistiin kovakantisena syyskuussa 2009.
Naked Heat on jatko-osa kirjalle Heat Wave. Kirja julkaistiin 28. syyskuuta 2010. Naked Heat ylsi 7. sijalle The New York Timesin bestsellerlistalla.
Kolmas romaani Heat Rises, julkaistiin 20. syyskuuta 2011. Se ylsi 1. sijalle The New York Timesin bestsellerlistalla 9. lokakuuta 2011 ja sijalle 5. USA TODAY Best-Selling Books -listalla.
Neljäs romaani Frozen Heat, julkaistiin 11. syyskuuta 2012 ja sai sijan 7 The New York Timesin bestsellerlistalla 23. syyskuuta 2012.
Viides Nikki Heat romaani Deadly Heat julkaistiin 17. syyskuuta 2013 ja se sai sijan 8. New York Timesin bestsellerlistalla.
Kuudes romaani Raging Heat, julkaistiin 16. syyskuuta 2014. Se sai sijan 6 New York Timesin hardcover fiction bestseller -listalla, sekä 17. New York Times Combined Print & E-Book Fiction bestseller listalla.
Chizumulu

Chizumulu
Malawijärven saaria: Chizumulu (vasemmalla) ja Likoma (oikealla).
| --- | --- |
Sijainti:  Likoman piirikunta Malawi
Vesialue:  Njassajärvi 
Korkein kohta:  476  m 
muokkaa - muokkaa wikitekstiä - muokkaa Wikidataa
Chizumulu on kahdesta Njassajärven asutetusta saaresta pienempi. Suurempi on nimeltään Likoma. Chizumulu on kokonaan Mosambikin aluevesien ympäröimä, mutta se kuuluu Malawille eli se on Malawin eksklaavi. Chizumulussa on noin 4 000 asukasta. Saarella on sähköä vain osan vuorokaudesta. Siellä on kaksi kukkulaa sekä yksi tasaisempi alue.
Chase This Light

| Chase This Light Jimmy Eat World |
| --- | --- | --- |

Studioalbumin tiedot
 Äänitetty : 2006–2007
 Julkaistu: 16. lokakuuta 2007
 Tuottaja(t): Butch Vig, Jimmy Eat World, Chris Testa ja John Fields
 Tyylilaji: alternative rock
 Kesto: 40.18
 Levy-yhtiö: Interscope
Listasijoitukset
  5.
Jimmy Eat Worldin muut julkaisut
| Stay on My Side Tonight 2005 | Chase This Light 2007 | Invented 2010 |
Singlet albumilta Chase This Light
 ”Big Casino” Julkaistu: 28. elokuuta 2007  ”Always Be” Julkaistu: 3. joulukuuta 2007  ”Let It Happen” Julkaistu: 8. huhtikuuta 2008
Chase This Light on alternative rock -yhtye Jimmy Eat Worldin kuudes studioalbumi, joka julkaistiin 16. lokakuuta 2007. Albumin tuotti Butch Vig, joka on tuottanut aikaisemmin muun muassa Nirvanan, The Smashing Pumpkinsin, Against Me!:n ja Sonic Youthin materiaalia.
Osa albumin masteroimattomasta versiosta vuosi internetiin 7. syyskuuta 2007 ja masteroitu koko albumi 29. syyskuuta 2007.[lähde? ]
Albumi debytoi Yhdysvaltojen Billboard 200 -listalla sijalla viisi myyden ensimmäisellä viikollaan noin 62 000 kopiota. Joulukuun alkuun mennessä albumi oli myynyt 123 000 kopiota Yhdysvalloissa.
Kappaleet

Big Casino – 3.40
Let It Happen – 3.28
Always Be – 3.04
Carry You – 4.22
Electable (Give It Up) – 2.56
Gotta Be Somebody’s Blues – 4.46
Feeling Lucky – 2.32
Here It Goes – 3.26
Chase This Light – 3.29
Firefight – 3.53
Dizzy – 4.56
Kappaleet > Bonuskappaleet

Be Sensible – 5.04 (Australia / Britannia / Japani)
Distraction – 2.58 (Japani / Britannia / Yhdysvaltojen ”Best Buy” -versio)
Open Bar Reception – 3.55 (Smartpunk/InSound pre-order)
Take Em As They Come – 3.55 (iTunes)
Dizzy (akustinen) – 4.27 (iTunes)
Beautiful Is – 2.30 (Japani / Britannian ”Big Casino” -single)
Arvostelut

Metacritic: 66/100
AllMusic:
Entertainment Weekly: A
Chiyonofuji Mitsugu

Chiyonofuji Mitsugu vuonna 2010.
Chiyonofuji Mitsugu (千代の富士 貢,  1. kesäkuuta 1955 – 31. heinäkuuta 2016), alun perin Mitsugu Akimoto, oli japanilainen sumopainija. Hän on järjestyksessä 58. sumopainin suurmestari eli yokozuna, ja häntä pidetään yhtenä viime vuosikymmenten parhaimpana suurmestarina. Chiyonofuji voitti urallaan 31 turnausmestaruutta, ja on kaikkien aikojen listalla kolmantena Hakuhōn ja Taihōn jälkeen. Chiyonofujin kausi yokozunana kesti poikkeuksellisen pitkään, vuodesta 1981 vuoteen 1991, jolloin hän hallitsi lajia suvereenisti. Chiyonofujin suosio nosti lajin tunnettuutta.
Chiyonofuji sai lempinimen ”Susi” komean ulkomuotonsa, hurjan ottelutyylinsä ja nopeiden liikkeidensä ansiosta. Chiyonofuji oli uransa alussa kevytrakenteisempi kuin useimmat kilpakumppaninsa, ja kärsi sen vuoksi olkapäiden sijoiltaan menemisestä. Tästä sisuuntuneena hän aloitti raivoisan harjoitteluohjelman, johon kuului muun muassa 500 päivittäistä punnerrusta. Chiyonofuji myös kehitti omintakeisen, suoraviivaisen rynnistystyylin otteluita varten. Aktiiviuransa aikana hän oli 183 senttiä pitkä, painoi 115 kiloa ja oli tyypillistä sumopainijaa lihaksikkaampi. Voimiensa ja räväkän ottelutapansa ansiosta hän pystyi voittamaan itseään huomattavasti massiivisempia painijoita.
Chiyonofuji sai mestarin eli ozekin arvon vuonna 1981 voitettuaan ensimmäisen turnauksensa, ja hän sai yokozunan arvon samana vuonna, voitettuaan Nagoyan turnauksen. Tämän jälkeen hän pysyi voittamattomana 54 ottelun ajan. Vuonna 1990 Chiyonofujista tuli ensimmäinen sumopainija, joka oli voittanut urallaan 1000 ottelua. Vuoden 1991 kesäturnauksessa Chiyonofuji hävisi nuorelle lupaukselle Takanohanalle, josta tuli sittemmin yokozuna. Tappion jälken Chiyonofuji vetäytyi kilpauralta. Seuraavana vuonna Chiyonofujista tuli Kokonoen painitallin johtaja.
Chiyono Hasegawa

Chiyono Hasegawa (jap. 長谷川 チヨノ, Hasegawa Chiyono, 20. marraskuuta 1896 – 2. joulukuuta 2011) oli kuollessaan vanhin japanilainen. Hän oli iältään 115 vuotta 12 päivää, ja kun Kama Chinen kuoli 2. toukokuuta 2010, hänestä tuli vanhin, jopa Aasian vanhimmaksi luotettavasti tiedetty henkilö ja maailman toiseksi vanhin yhdysvaltalaisen Besse Cooperin jälkeen.
Dolianova

| Dolianova (Patiòlla) |
| --- | --- |
 Sijainti Etelä-Sardinian maakunnassa
 Dolianova
 Koordinaatit: 39.378°0′0″N, 9.178°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  84,31 km²
Korkeus:  212 m
Väkiluku:  9 699
Aikavyöhyke:  UTC+1
 – Kesäaika:  UTC+2
Postinumero:  09041
Suuntanumero(t):    070
Rekisterikilpi:  SU
 
 http://www.comune.dolianova.ca.it/ 
Infobox OKVirheellinen NIMI-arvo: 
Dolianova (sardiksi Patiòlla) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 9 699 asukasta (vuonna 2016) ja sen pinta-ala on 84,31 neliökilometriä. Se sijaitsee 212 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Dolianova Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Custerin piirikunta (Colorado)

Custerin piirikunta (engl. Custer County) on Yhdysvaltojen Coloradon osavaltiossa sijaitseva piirikunta. Sen väkiluku oli 5 068 vuonna 2019. Piirikunnan hallintokeskus on Westcliffen kaupunki. Piirikunta on perustettu 9. maaliskuuta 1877.
Aiheesta muualla

Kuvia tai muita tiedostoja aiheesta Custerin piirikunta (Colorado) Wikimedia Commonsissa
Custer’s Revenge

| Custer’s Revenge |
| --- | --- |
Kehittäjä:  Mystique
Julkaisija:  Mystique
Pelisarja:  Swedish Erotica
Julkaistu:  1982
Lajityyppi:  aikuisviihde
Pelimuoto:  yksinpeli
Alusta:  Atari 2600
Jakelumuoto:  Pelimoduuli
Lisää peliartikkeleitaVideopelien teemasivulla
Custer’s Revenge on Atari 2600:lle vuonna 1982 julkaistu aikuisviihdepeli. Sitä on sanottu yhdeksi kaikkien aikojen huonoimmista videopeleistä, ja sitä on pidetty yhtenä syynä vuoden 1983 videopelilamaan Atarin osalta.[lähde? ]
Custer’s Revengessä pelaaja ohjaa alastonta George Armstrong Custeria, jonka tehtävänä on liikkua ruudun toiselle puolelle intiaanien nuolia vältellen. Toiselle puolelle päästyään pelaajan tulee raiskata kohtaamansa alaston intiaaninainen. Kuten muutkin aikuisviihdettä sisältävät pelit, peliä ei myyty suoraan kauppojen hyllyiltä, vaan peliä piti kysyä erikseen kassalta. Peliä myytiin Atari 2600 -peleille epätavallisesti punaisessa nahalla vuoratussa pakkauksessa.
Aiheesta muualla

AtariAge-sivustolla (Arkistoitu – Internet Archive) (englanniksi)
Come an’ Get It

| Come an' Get It Whitesnake |
| --- | --- | --- |

Studioalbumin tiedot
 Äänitetty : Startling Studios, Tittenhurst Park, Ascot, Englanti, heinäkuu 1980–tammikuu 1981
 Julkaistu: 11. huhtikuuta 1981
 Formaatti: LP, C-kasetti, CD
 Tuottaja(t): Martin Birch
 Tyylilaji: hard rock, blues rock
 Kesto: 40.24
 Levy-yhtiö: EMI, Mirage, Geffen
Listasijoitukset
  2. (huhtikuu 1981)    3. (toukokuu 1981)    20. (1981)    24. (8. toukokuuta 1981)    26. (kesäkuu 1981)    151. (1981)
Whitesnaken muut julkaisut
| Live...In the Heart of the City 1981 | Come an' Get It 1981 | Saints & Sinners 1982 |
Singlet albumilta Come an’ Get
 ”Don’t Break My Heart Again” Julkaistu: 1981  ”Would I Lie to You” Julkaistu: 1981
Come an' Get It on vuonna 1981 julkaistu Whitesnaken viides studioalbumi. Se nousi Britanniassa listan sijalle 2 ja oli yhtyeen siihen asti julkaistuista albumeista suurin menestys. Kappaleet ”Don’t Break My Heart Again” (Britanniassa sija 17) ja ”Would I Lie to You” (Britanniassa sija 37) julkaistiin singlenä. Niistä tehtiin myös musiikkivideot.
Vuonna 2007 Come an' Get It julkaistiin remasteroituna sisältäen kuusi bonuskappaletta.
Kappaleet

A-puoli
Come an' Get It – 3.58 (säv. David Coverdale)
Hot Stuff – 3.22 (säv. Coverdale, Micky Moody)
Don’t Break My Heart Again – 4.01 (säv. Coverdale)
Lonely Days, Lonely Nights – 4.14 (säv. Coverdale)
Wine, Women An' Song – 3.43 (säv. Coverdale, Moody, Bernie Marsden, Neil Murray, Jon Lord, Ian Paice)
B-puoli
Child of Babylon – 4.50 (säv. Coverdale, Marsden)
Would I Lie to You – 4.30 (säv. Coverdale, Moody, Marsden)
Girl – 3.54 (säv. Coverdale, Marsden, Murray)
Hit an' Run – 3.21 (säv. Coverdale, Moody, Marsden)
Till the Day I Die – 4.27 (säv. Coverdale)
Kappaleet > Bonuskappaleet

Vuoden 2007 uudelleenjulkaisulla on mukana seuraavat bonuskappaleet.
Child of Babylon (Alternate Rough Mix) – 4.27 (säv. Coverdale, Marsden)
Girl (Alternate Version/Rough Mix) – 4.03 (säv. Coverdale, Marsden, Murray)
Come an' Get It (Rough Mix) – 3.57 (säv. Coverdale)
Lonely Days, Lonely Nights (Alternate Version/Rough Mix) – 4.10 (säv. Coverdale)
Till the Day I Die (Rough Mix) – 4.40 (säv. Coverdale)
Hit an' Run (Backing Track) – 3.17 (säv. Coverdale, Moody, Marsden)
Kokoonpano

David Coverdale – laulu
Micky Moody – kitara
Bernie Marsden – kitara
Jon Lord – kosketinsoittimet
Neil Murray – bassokitara
Ian Paice – rummut
Arvostelut

Allmusic () linkki
Soundi () linkki (Arkistoitu – Internet Archive)
Dacrymycetales

| Hyytelösienet |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Dacrymycetes
Lahko::  Hyytelösienet Dacrymycetales  Henn., 1897
Katso myös
   Dacrymycetales Wikispeciesissä   Dacrymycetales Commonsissa 
Infobox OKNimi-testi OK: 
Dacrymycetales, joissakin lähteissä hyytelösienet, on Dacrymycetes-luokkaan kuuluva sienilahko. Se sisältää heimot Cerinomycetaceae ja Dacrymycetaceae. Dacrymycetales-lahkoon kuuluvia lajeja on muun muassa keltasarvikka (Calocera viscosa).
David Welde

David Welde (s. 15. huhtikuuta 1994) on saksalainen yhdistetyn hiihtäjä, joka edustaa Sc Sohland -seuraa.
Euroopan nuorten olympiafestivaaleilla Liberecissä vuonna 2011 Welde saavutti kultaa normaalimäen kilpailussa ja hopeaa parisprintissä Jakob Langen kanssa. Nuorten MM-kilpailuissa Liberecissä vuonna 2013 Welde saavutti kultaa joukkuekilpailussa ja hopeaa normaalimäen kilpailussa. Vuoden 2014 nuorten MM-kilpailuissa Val di Fiemmessä Welde saavutti normaalikilpailussa pronssia ja sprintissä hopeaa.
Yhdistetyn maailmancupissa Welde kilpaili ensimmäisen kerran Kuusamossa joulukuussa 2012 sijoittuen 24:nneksi. Parhaimmillaan hän on sijoittunut 17:nneksi Almatyn suurmäen kilpailussa helmikuussa 2013.
Cecil B. DeMille

Cecil B. DeMille vuonna 1956
Cecil Blount DeMille (12. elokuuta 1881 Ashfield, Massachusetts – 21. tammikuuta 1959 Los Angeles, Kalifornia) oli yhdysvaltalainen elokuvaohjaaja, tuottaja ja 1900-luvun alkupuolen merkittävimpiä elokuva-alan vaikuttajia. DeMille oli keskeisenä luomassa Hollywoodin tuotantokoneistoa, ja häntä pidetään spektaakkelityylin pääsuunnittelijana. DeMillen uskonnollisista spektaakkeleista maineikkampiin kuuluu Kymmenen käskyä (1956).
Suku ja koulutus

Cecil Blount DeMille syntyi kolmilapsisen perheen keskimmäisenä lapsena. Hänen isänsä oli Henry Churchill de Mille (1853–1893), hollantilais-englantilaistaustainen näytelmäkirjailija ja episkopaalinen pappi. Hänen äitinsä Matilda Beatrice Samuel (1853–1923) oli protestantiksi kääntynyt englantilaissyntyinen opettajatar, jonka vanhemmat olivat saksanjuutalaisia. Perheen sukunimen kirjoitusmuoto oli de Mille, mutta Cecil ja hänen veljensä William Churchill (1878–1955) käyttivät urallaan kirjoitusmuotoa DeMille.
Perhe muutti vuonna 1892 Pompton Lakesiin New Jerseyyn. Isän kuoltua seuraavana vuonna Cecilin äiti alkoi pitää perheen talossa tyttökoulua. DeMille kävi Pennsylvania Military Collegea ja opiskeli näyttelemistä New Yorkin Academy of Dramatic Arts -koulussa. Valmistuttuaan vuonna 1900 hän työskenteli teatterinäyttelijänä kymmenen vuoden ajan. Hän meni naimisiin näyttelijätär Constance Adamsin (1873–1960) kanssa vuonna 1902. Heille syntyi tytär Cecilia ja he adoptoivat lisäksi kolme lasta, joista poika, kirjailija Richard  DeMille (1922–2009) oli Cecilin veljen Williamin avioton lapsi kirjailija ja käsikirjoittaja Lorna Moonin kanssa. Adoptiotytär Katherine DeMillestä (1911–1995) tuli näyttelijätär, joka avioitui vuonna 1937 Anthony Quinnin kanssa, josta erosi vuonna 1965. DeMille kirjoitti näytelmiä yhteistyössä veljensä Williamin kanssa.
Elokuva-ura > Lasky Company

Koska DeMille ei menestynyt näyttelijänä, hän harkitsi jo jättävänsä viihdealan. Hän tapasi Jesse L. Laskyn, joka suostutteli DeMillen ryhtymään elokuvaohjaajaksi. Miehet perustivat yhdessä Arthur Friendin ja Samuel Goldwynin kanssa Jesse L. Lasky Feature Play Company -yhtiön, jonka pääjohtaja DeMillestä tuli. DeMille kuvasi Arizonassa esikoiselokuvansa The Squaw Man (1914). Se on Wyomingiin sijoittuva Broadway-näytelmään perustunut tarina, joka kertoo englantilaisen aatelisen ja intiaaninaisen rakkaudesta. Elokuva oli yksi Hollywoodin ensimmäisistä pitkistä elokuvista, ja se menestyi hyvin.
Arizonasta DeMille muutti Los Angelesiin, missä hän jatkoi elokuvien tekemistä. Hän otti ensimmäisenä ohjaajana käyttöön megafonin ja pukeutui tyylillä, joka hänen myötään opittiin yhdistämään elokuvaohjaajiin. DeMille ohjasi vuosien 1914 ja 1917 välillä yhteensä 30 elokuvaa.
Elokuva-ura > Paramount Pictures

DeMille ohjasi ensimmäisen spektaakkelinsa, Jeanne d’Arcista kertovan elokuvan Joan the Woman vuonna 1917. Elokuva oli poikkeuksellisen pitkä, mutta se ei osoittautunut menestykseksi kuten ei moni DeMillen seuraavistakaan elokuvista. DeMille ryhtyi siksi tekemään komedioita, joista kriitikot eivät pitäneet mutta joita yleisö tuli katsomaan. DeMille oli mukana perustamassa Haysin toimistoa, joka tarkkaili Hollywoodin elokuvien seksuaalista ja moraalista sisältöä.
DeMille perusti vuonna 1919 Kalifornian ensimmäisen kaupallisen lentoyhtiön Mercury Aviationin. Hän toimi myös Bank of Italyn paikallisosaston pääjohtajana Culver Cityssä.
Epookkielokuviin DeMille siirtyi sensuurin tiukennuttua, jolloin hän jätti aiemmin tekemänsä seksuaalisesti latautuneet komediat. DeMillen seuraava spektaakkeli oli Kymmenet käskyt (1923), kallein koskaan tehty elokuva. Siitä tuli suurmenestys, joka tuotti tekokustannuksensa takaisin moninkertaisesti.
Elokuva-ura > Cecil B. DeMille Picture

Lasky Company oli vuonna 1916 muuttunut Paramount Picturesiksi. DeMille jätti Paramountin vuonna 1925 ja perusti oman yhtiönsä Cecil B. DeMille Picture, jolle hän teki neljä elokuvaa. Näistä kalliista eeppisistä elokuvista menestynein oli Jeesuksen elämästä kertova The King of Kings (1927).
Elokuva-ura > Metro-Golwyn-Mayer

DeMille siirtyi Metro-Goldwyn-Mayerille vuonna 1928. Hänen ensimmäinen äänielokuvansa oli Dynamite (1929). DeMillen ensimmäiset äänielokuvat eivät olleet erityisen menestyksekkäitä lippuluukuilla, joten DeMille palasi Paramountille. Elokuva Ristin merkki (1932) nousi suosituksi, ja DeMille pysyikin Paramountin leivissä uransa loppuun asti. DeMille ohjasi 1930-luvulla niin historiallisia elokuvia kuin nykyaikaankin sijoittuvia, kuten gansterielokuvan This Day and Age (1933). Kleopatra (1934) oli paluu historiallisiin spektaakkeleihin, mutta sitä seurannut Ristiretket (1935) oli Hollywoodin historian siihen mennessä suurin epäonnistuminen. Seuraavissa elokuvissaan DeMille käsitteli Yhdysvaltain historiaa. Sankarieskadroona (1940) oli DeMillen ensimmäinen värielokuva.
Toisen maailmansodan jälkeen DeMille ohjasi menestys elokuvan Simson ja Delila (1949) ja näytteli pitkästä aikaa itsekin elokuvassa Auringonlaskun katu (1950). Vuonna 1952 DeMille ohjasi omaelämäkerralliseksi kutsutun elokuvan Suuri maailmansirkus, joka sai parhaan elokuvan Oscarin ja josta DeMille itse sai ehdokkuuden parhaasta ohjauksesta. DeMillen viimeinen elokuva oli Kymmenen käskyä (1956), joka oli uusintaversio hänen 1920-luvun elokuvastaan. Elokuva oli jättimenestys, ja se on vuosikymmenienkin jälkeen kymmenen eniten lipputuloja maailmassa keränneen elokuvan joukossa.
Perintö

DeMille sai erikois-Oscarin vuonna 1949 ja Irving G. Thalberg -muistopalkinnon vuonna 1952.
Cecil B. DeMille kuoli sydänkohtaukseen vuonna 1959. Hänen mukaansa on nimetty Hollywood Foreign Press Association -yhdistyksen myöntämä kunnia-Golden Globe.
Kirjallisuutta

von Bagh, Peter: ”Piplia kuvina”, artikkeli DeMillestä, Filmihullu 1/1992
Presley, Cecilia DeMille & Vieira, Mark A.: Cecil B. DeMille. The Art of the Hollywood Epic.  Philadelphia:  Running Press, 2014.  ISBN 978-0-7624-5490-7.  (englanniksi)
DeMille noin vuonna 1920
Cherryn piirikunta

Cherryn piirikunta (engl. Cherry County) on Yhdysvaltojen Nebraskan osavaltiossa sijaitseva piirikunta. Sen väkiluku oli 5 455 vuonna 2020. Piirikunnan hallintokeskus on Valentinen kaupunki. Piirikunta on perustettu vuonna 1883. Cherryn piirikunta on pinta-alaltaan Nebraskan suurin piirikunta.
Väestö

Vuonna 2020 Cherry piirikunnan 5 455 asukkaasta valkoisia oli 89,1 %, alkuperäisasukkaita 6,8 %, mustia 0,5 % ja aasialaisia 0,5 %. Vuonna 2019 1,9 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Cherryn piirikunta Wikimedia Commonsissa